kardosdrur/scandi-wiki huggingface dataset:
Edoardo Sanguineti

Edoardo Sanguineti (født 9. december 1930 i Genova, død 18. maj 2010) var en italiensk forfatter og oversætter.

I løbet af 1960'erne var han leder af Gruppo 63, grundlagt i 1963 på Solunto.

I perioden 1979-1983 var han medlem af deputeretkammeret for  det italienske parlament, valgt som uafhængig i listen over medlemmer af det italienske kommunistparti.

Digtere fra Italien
Oversættere fra Italien
Danko Lazović

Danko Lazović (født 17. maj 1983 i Kragujevac, Jugoslavien) er en serbisk fodboldspiller, der spiller som angriber hos Videoton i Ungarn. Tidligere har han spillet for klubberne FK Teleoptik og Partizan Beograd i sit hjemland, for Feyenoord, Vitesse og PSV Eindhoven i Holland, Zenit St. Petersburg i Rusland, samt på lejebasis for tyske Bayer Leverkusen og russiske FC Rostov.

Landshold 
Lazović står (pr. april 2018) noteret for 47 kampe og 11 mål for Serbiens landshold, som han debuterede for den 27. marts 2002 i en venskabskamp mod Brasilien. Han deltog ved VM i 2010.

Eksterne henvisninger 

Fodboldspillere fra Serbien
Deltagere ved verdensmesterskabet i fodbold 2010
Fodboldspillere fra FK Partizan
Fodboldspillere fra Feyenoord Rotterdam
Fodboldspillere fra Bayer 04 Leverkusen
Fodboldspillere fra SBV Vitesse
Fodboldspillere fra PSV Eindhoven
Fodboldspillere fra Zenit Skt. Petersborg
Fodboldspillere fra FC Rostov
Ose

Ose er en landsby ved rigsvej 9 i den nordlige del af  Bygland kommune i Setesdal i Agder fylke i Norge . Den ligger ved en del af floden Otra som kaldes Kvernåni på strækningen før den breder sig ud og bliver til Åraksfjorden.

Ose var tidligere et vigtigt trafikknudepunkt.  Ose var det nordlige endepunkt for rutetrafikken med dampbådene Bjoren og Dølen fra 1897. Ose Turistheim blev bygget i 1909 og er Setesdals ældste turisthotel som stadig er i drift. 

Ved Ose ligger det spektakulære vandfald Reiårsfossen. Stedet er også kendt af mange for Ose Countryfestival som blev arrangeret første gang i 1983, men som efter en del års pause er startet op igen i de senere år.

Agders geografi
Setesdal
Bygland
Reiårsfossen

Reiårsfossen er et over 200 m højt vandfald ved Rigsvej 9 lige syd for Ose i Setesdal i Agder fylke i Norge. Reiårsfossen fik sit navn fordi en af bygdens husmandssønner Reiår (gammel skrivemåde for Reidar) som havde forelsket sig i en gårdmandspige i Ose.  For at få hende satte bonden som betingelse at han skulle ride over den øverste del af vandfaldet tre gange.  Dette gjorde han, men sagnet fortæller at han ville tage en tur til over fossen til ære for sin kommende brud, hvilket fik de fatale følger at både hesten og Reiår faldt ned og mistede livet. 

Fossen er blevet en turistattraktion og der er etableret en campingplads, Reiårsfossen Camp ved Åraksfjorden nedenfor fossen, hvor der hvert år arrangeres flere festivaler og stævner, bl.a. Ose Countryfestival og den legendariske fiskefestival.  

Det går en helårs bomvej til toppen af fossen og videre indover til det smukke Reiårsvann. 

Vandfald i Agder
Setesdal
Elisabeth Mozart Jensen

Elisabeth Mozart Jensen (død 1932) var ejer af Farumgaard fra 1913 og til sin død. Hun var en særdeles velhavende enke efter en jernhandler.

Hun førte gårdens store park tilbage tilbage til dens oprindelige franske barokstil, så den er et af de fineste eksempler på danske barokhaver, hvor hovedbygning og have går op i en højere enhed. Parken blev fredet i 1965.
 
Ved indgangen til Farumgaard ses hendes monogram på portene. Monogrammet viser bogstaverne J M J.

Kilder 

Godsejere fra Danmark
Collin Walcott

Collin Walcott (født 24. april 1945 i New York, USA, død 8. november 1984 i Magdeburg, Tyskland) var en amerikansk percussionist, tablas- og sitarspiller.

Walcott studerede hos Ravi Shankar og Vasant Rai. Han var med i saxofonisten Paul Winters Winter Consort. Her mødte han Ralph Towner, Glen Moore og Paul Mccandless, med hvem han i 1970 dannede world-fusionsorkestret Oregon.

Han var med til at skabe orkestrets stil og var en stor inspirationskilde for de andre tre medlemmer. Han har også spillet med Jack DeJohnette, Don Cherry, Naná Vasconcelos og Miles Davis. Walcott spillede i Oregon til sin død ved et trafikuheld på en turne i Tyskland i 1984.

Udvalgt diskografi i eget navn 
 Cloud Dance - (1976)
 Grazing Dreams - (1977)

Referencer

Eksterne henvisninger 
 

Jazzmusikere fra USA
Omkomne ved trafikulykker i Tyskland
Personer fra New York City
Grady Tate

Grady Tate (født 14. januar 1932 i Durham, North Carolina - død 8 oktober 2017 i New York City, USA) var en amerikansk jazztrommeslager og sanger.

Tate kom til New York i 1963, og kom frem i orkesterlederen Quincy Jones big band. 

Hans elegante lette og intense spil var med til at forme trio-formatet, især orgeltrio-formatet. 

Tate spillede i hardbop og souljazz-stil, men spillede også moderne jazz. Han kan høres på mange Jimmy Smith og Wes Montgomery plader.

Han spillede med bl.a. Count Basie, Duke Ellington, Duke Pearson, Stan Getz, Chick Corea, Ron Carter, Rahsaan Roland Kirk, Oscar Peterson, Ella Fitzgerald, Sarah Vaughan, Zoot Sims, Ray Charles, Red Rodney og Ray Brown.

Han indspillede og ledede egne grupper, både som trommeslager og sanger i eget navn i jazz/Soul stil.

Eksterne kilder og henvisninger
Om Grady Tate

Trommeslagere fra USA
Sangere fra USA
Jazzmusikere fra USA
Hank Jones

Henry "Hank" Jones Jr. (født 31. juli 1918, død 16. maj 2010) var en amerikansk jazzpianist, -komponist og orkesterleder. Han var bror til Elvin Jones og Thad Jones.

Eksterne henvisninger 

 

Pianister fra USA
Komponister fra USA
Jazzmusikere fra USA
Peter Christiansen (fodboldspiller)

Peter Christiansen (født 30. januar 1975) er en dansk tidligere fodboldspiller og nuværende scout og agent, der er sportschef i FC København.

Klubkarriere 
Christiansen begyndte sin karriere i Vejle Boldklub, hvorfra han efter fin succes skiftede til F.C. København i sæsonen 1999-2000.

I slutningen af januar 2008 blev det offentliggjort, at Christiansen havde stoppet sin aktive fodboldkarriere grundet en knæskade.

Trænerkarriere 
Da han stoppede karrieren, blev han i januar 2008 i stedet ansat som chefscout for Randers FC. Han blev i 2013 forfremmet til sportschef i samme klub. Han valgte ved udgangen af efteråret 2015 at opsige sit job som sportschef i Randers FC.

Den 17. december 2015 blev det offentliggjort, at AGF havde ansat som Christiansen som ny chefscout med påbegyndelse fra 1. marts 2016. Et halvt år senere, den 6. december 2016, blev han ansat som sportschef i AGF.

Referencer

Eksterne henvisninger 

Fodboldspillere fra Danmark
Venø Bugt

Venø Bugt er en ca. 100 km2 stor og op til 7 m dyb sydvendt bugt i Limfjorden, syd for Kås Bredning, med øen Venø mod vest, og afgrænses mod nord ved Venøs nordspids, Bradser Odde ved Nørskov Vig, halvøen Salling mod øst, og i bunden af bugten mod sydvest byen
Struer og lidt inde i landet Vinderup mod sydøst.

Ved Struer og Struer Bugt går den afskårne fjordarm Kilen cirka 4 km mod vest, og på østbredden ligger habitatområdet 32: Sønder Lem Vig og Geddal Strandenge der er en del af Natura 2000-programmet.

Den vestlige del omkring Venø er en del af habitatområde ''62 Venø og Venø Sund og ligeledes en del af Natura 2000.

Limfjorden
Bugter i Danmark
Struer
Bugt
Mesterholdenes Europa Cup i håndbold 1961-62 (mænd)

Mesterholdenes Europa Cup i håndbold 1961-62 var den fjerde udgave af Mesterholdenes Europa Cup i håndbold for mænd. Turneringen havde deltagelse af 20 klubhold, der var blevet nationale mestre sæsonen forinden, og blev vundet af de forsvarende mestre Frisch Auf Göppingen fra Vesttyskland, som i finalen i Paris besejrede Partizan Bjelovar fra Jugoslavien med 13-11.

Danmarks repræsentant i turneringen var AGF, som tabte i semifinalen til Partizan Bjelovar med 13-14 efter forlænget spilletid.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Paris, Frankrig.

Kilder / eksterne henvisninger 
 World Handball Archive – Men Handball European Champions Cup 1962

Noter 

1961-62 (mænd)
Håndbold i 1961
Håndbold i 1962
Linda McMahon

Linda Marie McMahon (født Linda Marie Edwards; 4. oktober 1948) er en amerikansk forretningskvinde og republikansk politiker. Hun var leder af Small Business Administration under Donald Trump fra februar 2017 indtil april 2019. Sammen med sin mand Vince McMahon har hun desuden drevet World Wrestling Entertainment (WWE) fra 1980 til 2009.

Linda McMahon var aktiv i wrestlingringen fra 1999 til 2001. I denne periode fejdede hun med sin mand, Vince McMahon, fordi han begyndte en affære med wrestleren Trish Stratus. I september 2009 forlod hun posten som administrerende direktør i WWE efter 30 år i wrestling-industrien. Hun forsøgte at blive Connecticuts næste senator som republikaner, men tabte.

Referencer

Eksterne henvisninger 

Erhvervsfolk fra USA
Shane McMahon

Shane Brandon McMahon (født 15. januar 1970) er en amerikansk forretningsmand og tidligere wrestler i World Wrestling Entertainment (WWE). Han er søn af Vince McMahon, formand og administrerende direktør i WWE, og Linda McMahon, der er kandidat i 2010 til Senatet. Han er også bror til Stephanie McMahon og svoger til wrestleren Triple H. Han forlod WWE i januar 2010 efter 20 år i organisationen.

I WWE har han vundet WWE European Championship og WWE Hardcore Championship. Shane McMahon er fjerdegenerationswrestler, da han er efterfølger til sin oldefar Jess McMahon, sin farfar Vincent J. McMahon og sin far Vincent K. McMahon.

Eksterne henvisninger 

 
 

Wrestlere fra USA
Erhvervsfolk fra USA
Stephanie McMahon

Stephanie Marie McMahon-Levesque (født 24. september 1976), bedre kendt under sit pigenavn Stephanie McMahon, er vicepræsident for Talent and Creative Writing i World Wrestling Entertainment (WWE) og lejlighedsvis wrestler. Hun er datter af Vince McMahon, formand og administrerende direktør i WWE, og Linda McMahon, der er republikansk kandidat i 2010 til Senatet. Hun er desuden også søster til Shane McMahon og gift med wrestleren Triple H (Paul Levesque).

Stephanie McMahon begyndte i WWE i 1999. Hun blev sat sammen med Triple H, og de blev gift på tv. Senere blev de også gift i virkeligheden. Hun havde vundet WWF Women's Championship i sin tid i organisationen. I 2002 blev hun administrerende direktør på tv-programmet SmackDown, og hun har siden 2008 fungeret som administrerende direktør på tv-programmet RAW.

Eksterne henvisninger 

 

Wrestlere fra USA
Børneopsparing

Børneopsparing er en opsparing hvor forældre eller andre kan indsætte maksimum 6000,- kr. om året på en speciel bankkonto, dog maks 72.000 i alt. Der vælges på forhånd hvornår pengene kan hæves af barnet, og alderen skal være mellem 14-21 år.

Det er kun muligt at have én børneopsparing per barn.

En børneopsparing giver fordelagtig rente i forhold til almindelige bankkonti, da der er garanti for at pengene er der i en vis periode. Desuden er renterne skattefrie.

Skolesparekasser 
Skolesparekasser havde til formål at vænne skolens børn til at opspare penge. Den første skolesparekasse blev oprettet 1874; men først 1915 tog denne form for sparen penge fart. Skoleinspektør A. Kirkeskov i Nykøbing Falster fik med Dansk Spare Selskabs hjælp flere skoler til at indføre et bokssystem, således at ethvert barn fik sin aflåsede boks at lægge sine sparepenge i og en bog at føre regnskab over opsparingen i. Ved ugens udgang blev boksene tømt og det samlede beløb indsendt til Dansk Spare-Selskab, hvor det henstod til hvert enkelt barn blev 14 år. I løbet af 9 år blev der i alt opsparet 2 3/4 mio. kr. Fra 1924 blev forbindelsen med Dansk Spare-Selskab ophævet, og hver enkelt skole blev af fællesledelsen sat i forbindelse med en stedlig sparekasse, hvor midlerne blev anbragt. Ved denne foranstaltning blev der i første virksomhedsår blevet sammensparet 340.000 kr.

Sparemærket 
Sparemærket var et middel til at fremkalde og fremme opsparing af penge blandt børn. Oprindeligt blev der af den 1881 på savværksejer, kaptajn F.W. Petersens initiativ oprettede Dansk Sparemærkekasse, solgt 10-øres mærker, bestemte til indklæbning i et hæfte, som — når det indeholdt for 5 eller 10 kr. mærker — kunne afleveres i en sparekasse, hvor beløbet blev godskrevet sparerens konto. Senere — 1886 — oprettedes en afdeling for børn, der først kunne hæve de opsparede beløb ved deres 14. år. Til denne børneafdeling anvendtes 2-øres mærker, fra 1919 kun 5-øres mærker. Mærkerne kunne fås i skolerne og i mange forskellige forretninger overalt i landet. Dansk Sparemærkekasse befattede sig senere udelukkende med sparemærker for Børn. I de svundne år har børn ved hjælp af sparemærker opsparet 7 mio. kr. (opfgjort ca. 1930).

Se også 

 Sparebøsse

Kilder 
 finanstilsynet.dk 

Bankvirksomhed
Marcus Hahnemann

Marcus Stephan Hahnemann (født 15. juni 1972 i Seattle, Washington, USA) er en amerikansk tidligere fodboldspiller, der spillede som målmand. Han spillede gennem karrieren for Seattle Sounders FC og Colorado Rapids i sit hjemland, samt for de andre engelske hold Fulham, Rochdale, Wolverhampton, Everton og Reading.

Landshold 
Hahnemann nåede i sin tid som landsholdsspiller (1994-2011) at spille 9 kampe for USA's landshold, som han debuterede for helt tilbage den 19. november 1994 i en venskabskamp mod Trinidad & Tobago. Han har blandt andet repræsenteret sit land ved Confederations Cup 2003, VM i 2006 og VM i 2010, men har dog som oftest været tilknyttet landsholdet som reserve.

Eksterne henvisninger 

Personer fra Seattle
Fodboldspillere fra USA
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Colorado Rapids
Fodboldspillere fra Fulham F.C.
Fodboldspillere fra Rochdale A.F.C.
Fodboldspillere fra Reading F.C.
Fodboldspillere fra Wolverhampton Wanderers F.C.
Fodboldspillere fra Everton F.C.
Fodboldspillere fra Seattle Sounders
Oguchi Onyewu

Oguchialu Chijioke "Oguchi" Onyewu (født 13. maj 1982 i Washington D.C., USA) er en amerikansk fodboldspiller, der spiller som midterforsvarer.

Karriere 
Tidligere har han spillet for franske FC Metz, belgiske Standard Liège, italienske AC Milan samt for portugisiske Sporting Lissabon. Derudover har han været udlejet til La Louvière i Belgien, Twente i Holland, Queens Park Rangers & Newcastle United i England og for Málaga CF i Spanien.

Med Standard Liège var Onyewu med til at vinde to belgiske mesterskaber, i henholdsvis 2008 og 2009.

Landshold 
Onyewy står (pr. april 2018) noteret for 68 kampe og seks scoringer for USA's landshold, som han debuterede for 13. oktober 2004 i et opgør mod Panama. Han har blandt andet repræsenteret sit land ved CONCACAF Gold Cup i både 2005 og 2007, ved VM i 2006, ved Confederations Cup 2009 samt ved VM i 2010.

Eksterne henvisninger 

Personer fra Washington D.C.
Fodboldspillere fra USA
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra FC Metz
Fodboldspillere fra Standard Liège
Fodboldspillere fra Newcastle United F.C.
Fodboldspillere fra AC Milan
Fodboldspillere fra FC Twente
Fodboldspillere fra Sporting Clube de Portugal
Fodboldspillere fra Málaga CF
Fodboldspillere fra Queens Park Rangers F.C.
Fodboldspillere fra Sheffield Wednesday F.C.
Ignacy Potocki

Roman Ignacy Franciszek Potocki (28. februar 1750 i Radzyń Podlaski – 30. august 1809 i Wien) var en polsk greve, politiker, forfatter og forlægger af adelsslægten Potocki.

Ignacy Potocki studerede teologi og retsvidenskab i Rom, før han i 1772 indtrådte i Komisja Edukacji Narodowej (Kommissionen for det nationale opdragelsesvæsen) i Polen-Litauen. Han sad i dette – verdens første undervisningsministerium – til 1791, hvorefter han hovedsageligt helligede sig udgivelse af lærebøger.

I 1778 modtog han den Hvide Ørns Orden.

Politisk støttede Potocki specielt i de senere år kong Stanislaus 2. August Poniatowski og tilhørte den reformorienterede side.
Han støttede i 1794 Kościuszko Opstanden. Da denne var nedkæmpet blev Potocki fængslet af de russiske myndigheder, men løsladt igen i 1796. Han bosatte sig herefter i Galicien og helligede sig historiske studier.

Litteratur 
 Pniowski Jan: Potocki Ignacy, Zaklad Narodowy Im. Ossolińskich, Wroclaw 1983 (= Polski slownik biograficzny, Bd.27) 
 Emanuel Rostworowski: Potocki Ignacy – Przer¸ebski Mikolaj, Zaklad Narodowy Im. Ossolińskich, Wroclaw 1985 (= Polski slownik biograficzny, Bd.28) 
 Artikel i Constantin von Wurzbach: Biographisches Lexikon des Kaiserthums Oesterreich, Bd. 23, Wien 1872. S. 159-160

Eksterne henvisninger 

Politikere fra Polen
Faglitterære forfattere fra Polen
Forlæggere
Adel fra Polen
Acura

Acura er Hondas afdeling for luksusbiler, som siden introduktionen i 1986 er blevet markedsført i Nordamerika og Hong Kong, men senere også i Kina og Mexico. Hondas introduktion af mærket i hjemlandet Japan har været forsinket længe og er senest blevet udskudt til 2010. Mærket blev introduceret pga. nogle importrestriktioner mellem USA og Japan, som gjorde det svært at sælge dyrere biler. I 1989 fulgte Toyota trop og introducerede deres luksusmærke Lexus, som svar på Acura.

Mærket er ikke blevet introduceret i Europa, dog bliver mange af modellerne solgt under Honda-mærket. Nogle efter en salgsperiode under Acura, som f.eks. Integra. Hondas topsportsvogn fra 1990'erne, NSX, blev i USA solgt under det dyre luksusmærke, selvom den oprindelig var fra Honda.

Eksterne henvisninger 

 Officielt websted (på engelsk)

Honda
Etableret i 1986
Honda NSX

Honda NSX er en japansk sportsvogn fra bilmærket Honda, som blev introduceret i 1990 og produceret frem til 2005. I det meste af USA blev bilen solgt under Hondas luksusmærke Acura. Bilen var Hondas første sportsvogn, som skulle tage kampen op mod Ferrari.

Pininfarina fik i 1984 opgaven at designe en Honda-sportsvogn med V6-motor, som kunne konkurrere mod Ferrari. Bilen skulle derfor gå under navnet HP-X (Honda Pinifarina eXperimental), men Honda besluttede senere selv at overtage hele udviklingen af bilen, omdøbte den til NSX (New Sportscar eXperimental) og designede den selv. Bilen blev introduceret som konceptbil i 1989 og sat i produktion året efter.

Som sportsvogn var NSX meget populær i 1990'erne. Den var drevet af en V6-motor, udstyret med Hondas ny-udviklede VTEC-teknologi, hvor motorens ventiler er elektronisk styret og var den første bil, bygget af ren aluminium. Inspiration til desigent var hentet af tidens Ferrari-modeller, mens designet af kabinen var inspireret af visieret på et jagerfly.

Eksterne henvisninger 

NSX
Baghjulstrukne biler
Biler introduceret i 1990
Biler fra 1990'erne
Biler fra 2000'erne
Biler med centermotor
Alt tilladt

Alt tilladt (Originaltitel: Hall Pass) er en amerikansk komediefilm, skrevet og instrueret af Farrelly Brødrene. Den blev optaget i Atlanta, Georgia i USA og havde premiere den 25. februar 2011 i USA og den 12. maj 2011 i Danmark. Hovedrollerne spilles af Owen Wilson, Jason Sudeikis, Stephen Merchant, Jenna Fischer og Christina Applegate.

Handling 
De gifte mænd Rick og Fred er bedste venner og er begge utilfredse med deres sexliv og savner de gamle dage, hvor de var singler. De får derfor et "Hall Pass" af deres koner Maggie og Gracie, hvilket giver dem muligheden for en uge fri fra ægteskabet, hvor de kan have sex med andre kvinder. Tingene bliver lidt ude af kontrol, da begge hustruer ligeså begynder at indgå i udenoms-ægteskabelige aktiviteter.

Medvirkende 

 Owen Wilson som Rick
 Jason Sudeikis som Fred
 Jenna Fischer som Maggie
 Christina Applegate som Grace
 Joy Behar som Dr. Lucy
 Stephen Merchant som Gary
 J.B. Smoove som Flats
 Richard Jenkins som Coakley
 Alexandra Daddario som Paige, barnepigen
 Nicky Whelan som Leigh
 Vanessa Angel som Missy, den skilte ven
 Larry Joe Campbell som Hog Head
 Alyssa Milano som Mandy
 Megan Joy som Burger Girl
 Bo Burnham som Bartender
 Dwight Evans som Maggie's far

Eksterne henvisninger 
 
 http://www.theatermania.com/new-york/news/02-2010/christina-applegate-joins-farrelly-brothers-hall-p_25324.html

Komediefilm fra USA
Amerikanske film fra 2011
Alt Hvad Du Har

Alt Hvad Du Har (How Do You Know) er en amerikansk komediefilm instrueret, skrevet og produceret af James L. Brooks. I filmen medvirker Reese Witherspoon, Paul Rudd, Owen Wilson og Jack Nicholson i hovedrollerne.

Filmen blev indspillet i Philadelphia og Washington, D.C. Den havde premiere i Danmark 17. december 2010.

Handling 
En romantisk komedie centreret om trekantsdramaet mellem den professionelle softball-spiller Lisa Jorgenson (Reese Witherspoon), en virksomhedsleder og major league-pitcheren Matty Reynolds (Owen Wilson).

Medvirkende 
 Reese Witherspoon – Lisa Jorgenson
 Paul Rudd – George Madison
 Owen Wilson – Matty  Reynolds
 Jack Nicholson – Charles Madison

Eksterne henvisninger 
 

Komediefilm fra USA
Amerikanske film fra 2010
Film instrueret af James L. Brooks
Engelsksprogede film
Simpoints

Simpoints er virtuelle point i forbindelse med the sims 3. De kan enten købes på EA store eller den officielle the sims 3 hjemmeside.

Anvendelse 
Pointene kan bruges til bl.a. at købe forskelligt tøj hår og møbler og udendørs og konstruktionsting som skorstene og hegne. men ofte er der også gratis man kan downloade fra store på sims 3 hjemmeside som fx et fanta-køleskab. En anden ting man også kan købe det er sæt. Man kan enten købe tingene enkeltvist eller i sæt på flere 1000 simpoints mens det enkelte ting typisk koster 25-100 simpoint.

Mængder 
På storehjemmesiden kan man købe i 4 forskellige mængder. Mængderne er 500 og 1000 og 2000 og 4000 simpoints. Desuden koster det – gennemsnitligt får man 11 simpoints per krone. En af forskellene i at købe på ea-store og på sims 3-store er at køber man i mængder over 500 simpoints får man gratis sæt som man kun kan få ved at købe i større mængder. Desuden kan det på storehjemmesiden købes enten over mobilen eller kreditkort.

The Sims
Atherospermataceae

Atherospermataceae er en lille familie med 6-7 slægter og 16 arter, som er udbredt i Ny Guinea, New Zealand, Australien, Ny Kaledonien og Chile. Det er træer, buske eller lianer med modsatte blade, som har takket rand, og hvor sideribberne er sammenvokset, sådan at de danner en gennemløbende ring inden for bladranden. Blomsterne er forholdsvis små. Frugterne er nødder med frøhaler.

 Atherosperma 
 Daphnandra 
 Doryphora
 Dryadodaphne 
 Laurelia
 Nemuaron

Laurbær-ordenen
Gomortegaceae

Gomortegaceae er en lille familie med 1 slægt og 1 art, som findes i det mellemste Chile. Det er et træ med modsatte, kortstilkede og duftende blade med hel rand. Blomsterne er små og let uregelmæssige. Frugten er en stenfrugt.

Arten har hverken dyrkningsmæssig eller økonomisk betydning under danske forhold.

 Gomortega

Laurbær-ordenen
The Sims Complete Collection

The Sims Complete Collection er en alt-i-én samling der omfatter alle 7 udvidelsespakker af The Sims + bonusindholdet i The Sims Deluxe Edition, The Sims Double Deluxe, og The Sims Creator. 
Spilleren kan vælge hvilke af udvielserne han eller hun vil installere, men skal installere hele produktet. Spillet kom i Nordamerika i november 2005.

Sims Complete Collection
Complete Collection
Computerspil fra 2005
Electronic Arts-spil
The Sims Triple Deluxe

The Sims Triple Deluxe er en spil-box The Sims-serien, der indeholder The Sims Double Deluxe og The Sims: Vacation.
der er også en skive med helt nyt bonusindhold som nye huse simmer tøj og møbler. Blev udgivet i Europa i 2003.

Sims Triple Deluxe
Triple Deluxe
Computerspil fra 2003
Electronic Arts-spil
The Sims Mega Deluxe

The Sims Mega Deluxe er et The Sims spil , der indeholder The Sims Double Deluxe og The Sims: Hot Date. Spillet udkom i Nordamerika i 2004.

Sims Mega Deluxe
Mega Deluxe
Computerspil fra 2003
Electronic Arts-spil
Hernandiaceae

Hernandiaceae er en lille familie med 4 slægter og 55 arter, som er udbredt i de tropiske regnskovsbælter på alle kontinenter. Det er træer eller lianer med mere eller mindre håndnervede blade. Blomsterne er meget forskelligartede. Frugterne er vingede spaltefrugter.

Ingen af arterne har dyrkningsmæssig eller økonomisk interesse under danske forhold.

 Gyrocarpus
 Hernandia
 Illigera
 Sparattanthelium

Laurbær-ordenen